25.9.2014 Jurnalul Oficial al Uniunii Europene L 281/1 II (Acte fără caracter legislativ) REGULAMENTE REGULAMENTUL DELEGAT (UE) NR. 1001/2014 AL COMISIEI din 18 iulie 2014 de modificare a anexei X la Regulamentul (UE) nr. 1307/2013 al Parlamentului European și al Consiliului de stabilire a unor norme privind plățile directe acordate fermierilor prin scheme de sprijin în cadrul politicii agricole comune COMISIA EUROPEANĂ, având în vedere Regulamentul (UE) nr. 1307/2013 al Parlamentului European și al Consiliului din 17 decembrie 2013 de stabilire a unor norme privind plăţile directe acordate fermierilor prin scheme de sprijin în cadrul politicii agricole comune şi de abrogare a Regulamentului (CE) nr. 637/2008 al Consiliului și a Regulamentului (CE) nr. 73/2009 al Consi- liului (/), în special articolul 46 alineatul (9) litera (c), întrucât: (1)  Titlul III capitolul 3 din Regulamentul (UE) nr. 1307/2013 stabilește condițiile pentru acordarea plății pentru practicile agricole benefice pentru climă și mediu. Aceste condiții includ normele privind zonele de interes ecologic în vederea atingerii obiectivelor în materie de biodiversitate. (2) Pentru a simplifica gestionarea acestor zone de interes ecologic și pentru a ține cont de caracteristicile diferitor tipuri de zone, articolul 46 alineatul (3) din Regulamentul (UE) nr. 1307/2013 prevede utilizarea factorilor de conversie și de ponderare. (3) Regulamentul delegat (UE) nr. 639/2014 al Comisiei () a modificat anexa X la Regulamentul (UE) nr. 1307/2013 pentru a stabili factorii de conversie și de ponderare relevanți menționați la articolul 46 alineatul (3) din regula- mentul respectiv. (4) Ca urmare a discuțiilor cu Parlamentul European și cu Consiliul cu privire la Regulamentul delegat (UE) nr. 639/2014, Comisia s-a angajat să majoreze factorul de ponderare pentru zonele cu culturi fixatoare de azot, astfel cum se prevede la articolul 46 alineatul (2) primul paragraf litera (j) din Regulamentul (UE) nr. 1307/2013, pentru a îndeplini obiectivele menționate anterior. (5)  Prin urmare, anexa X la Regulamentul (UE) nr. 1307/2013 ar trebui modificată în consecință. (6)  Prezentul regulament ar trebui să se aplice în ceea ce priveşte cererile de ajutor referitoare la anii calendaristici ulteriori anului calendaristic 2014, ADOPTĂ PREZENTUL REGULAMENT: Articolul 1 Modificarea Regulamentului (UE) nr. 1307/2013 În anexa X la Regulamentul (UE) nr. 1307/2013, factorul de ponderare „0,3” pentru zonele cu culturi fixatoare de azot se înlocuieşte cu „0,7”. () JOL347,20.12.2013, p. 608. (') Regulamentul delegat (UE) nr. 639/2014 al Comisiei din 11 martie 2014 de completare a Regulamentului (UE) nr. 1307/2013 al Parla- mentului European şi al Consiliului de stabilire a unor norme privind plățile directe acordate fermierilor prin scheme de sprijin în cadrul politicii agricole comune şi de modificare a anexei X la regulamentul menționat JOL 181, 20.6.2014, p. 1).